OpenLLM-France/wikimedia huggingface dataset:
# Röder

Röder és el nom dels següents personatges:
* Carl Röder (Hangard, 1860 - ?, 1933), organista i musicògraf
* Ewald Röder (Waldau, 1863 - ?, 1914), compositor alemany del Romanticisme
* Georg Valentin Röder (Rannungen, 1780 - Alttöting, 1848), fecund compositor de música religiosa
# Càl·lies d'Atenes

Càl·lies o Càl·lias（en llatí Callias, en grec antic Καλλίας) va ser un atenenc que per casar-se amb una germana de Cimó II de nom Elpinice, va pagar la multa de 50 talents que s'havia imposat a Milcíades el Jove, segons diu Plutarc.
Sembla que no estava emparentat amb la rica família dels Càl·lies-Hipònic, però devia ser també molt ric per poder pagar 50 talents. Probablement tenia mines i que el seu fill (o net) va descobrir un mètode per preparar cinabri el 405 aC.

## Notes

* ↑ Segons el Diccionari Grec-Català, p. 954

## Referències

* ↑ 2.Callias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 567
# Batalla de Cadis (1702)

La batalla de Cadis fou el setge de la ciutat de Cadis dut a terme per l'estol anglo-holandès el 1702 durant la Guerra de Successió. Amb la mort sense successió de Carles II d'Espanya, en el seu testament s'hi establia que el seu hereu seria el francès Felip d'Anjou. Tot i que havien donat suport a altres candidats, tots els països d'Europa van acceptar el nou sobirà, llevat de l'emperador Leopold I. El 18 de febrer de 1701 el poble de Madrid va reconèixer el nou monarca. El setembre de 1701 es constituí la Gran Aliança de la Haia formada per l'Arxiducat d'Àustria, el Regne d'Anglaterra, les Províncies Unides i Dinamarca, i va declarar la guerra al Regne de França i a la Monarquia Hispànica de Felip V d'Espanya el juny de 1702. El juliol de 1702 un gran estol anglo-holandès sota el comandament dels Almiralls George Rooke i James Butler va ser enviat per atacar i capturar Cadis amb l'objectiu d'establir una base naval per a la flota angloholandesa prop del mediterrani.

## Batalla

Les diferències entre els comandants i les dificultats per desembarcar les tropes van donar temps al comte de Fernán Núñez a arribar a la ciutadella amb reforços. La cavalleria lleugera de Francisco Castillo Fajardo va fustigar als anglesos impedint el seu avanç, i la defensa de la ciutat es va convertir en una croada contra els invasors protestants. La flota anglo-holandesa amb 25 vaixells, va ser incapaç de reduir les defenses exteriors de Cadis, i després d'un mes de lluita infructuosa es va retirar a Lisboa.

## Conseqüències

Els anglesos i els holandesos es van retirar però van saber que una flota amb un tresor d'Amèrica, escortat per un estol francès estava ancorada a Vigo, i van aconseguir de capturar-la a la batalla de la badia de Vigo.

## Notes i referències

* ↑ El Regne d'Anglaterra (1701–6) esdevingué el Regne de la Gran Bretanya (1707–14) per l'Acta d'Unió de 1707 que uní les corones d'Anglaterra i Escòcia.

## Enllaços externs

* L'atac de Rooke a Cadis
# Septimi (usurpador)

Septimi o Septimí (en llatí Septimius o Septiminus) va ser un dels usurpadors del tron imperial romà. Va ser proclamat emperador per les legions a Dalmàcia l'any 271, durant el regnat de l'emperador Aurelià.
La proclamació s'havia fet davant l'amenaça d'una invasió dels gots, però quan va passar el perill, Septimi va ser mort per les seves pròpies tropes.

## Referències

* ↑ Aureli Víctor. De Caesaribus XXXV,3
* ↑ Zòsim. Història Nova I,49,2

## Enllaços externs

* http://www.roman-emperors.org/aurelian.htm
# Província d'Osmaniye

Osmaniye és una província ubicada al sud de Turquia. Va esdevenir província el 1996. Anteriorment, la província era part de la província d'Adana. La província està situada a Çukurova, una regió geogràfica, econòmica i cultural.
La capital de la província és Osmaniye (població: 194.000). Les següents ciutats més grans són: Kadirli (població: 79.000) i Düziçi (població: 42.000).

## Districtes

La província d'Osmaniye es divideix en 7 districtes (el districte de la capital apareix en negreta):
* Bahçe
* Düziçi
* Hasanbeyli
* Kadirli
* Osmaniye
* Sumbas
* Toprakkale

## Llocs històrics i ruïnes

* Karatepe - Aslantaş (Domuztepe-Pınarözü) - Kadirli/Düziçi

## Gent famosa d'Osmaniye

* Yaşar Kemal, un dels escriptors més coneguts de Turquia, Premi Internacional Catalunya el 1996.
* Devlet Bahçeli
* Samet Aybaba

## Festivals

* Festival de Lluita de Karakucak - Kadirli (25-26 maig)

## Vegeu també

* Cilícia.
* Regne d'Armènia Menor.
* Çukurova.

## Enllaços externs

* (turc) Lloc web oficial del governador d'Osmaniye.
* (turc) Lloc web oficial del municipi d'Osmaniye.
* (anglès) Informació sobre el pronòstic del temps a Osmaniye Arxivat 2011-08-24 a Wayback Machine..
# Càl·lies (iàmida)

Càl·lies o Càl·lias (en grec antic Καλλίας, Callias) va ser un endeví grec, membre de la família sagrada d'Elis dels Iàmides (descendents d'Íam), que s'havien instal·lat a Sicília cap al segle viii aC. Les fonts el fan contemporani del tirà de Síbaris, Telis. Càl·lies, quan va observar presagis desfavorables en uns sacrificis en el moment que els sibarites anaven a fer la guerra als habitants de Crotona, va anunciar els fets, i Telis el va amenaçar de mort. Càl·lias va refugiar-se a Crotona cap al 510 aC. Els crotonians, agraïts per la sinceritat del seu vaticini, que deia que destruirien Síbaris, li van donar unes terres que en temps d'Heròdot encara posseïen els seus descendents.
Alguns autors han intentat identificar aquest Càl·lias amb un endeví que fins a l'any 522 aC formava part del seguici del tirà Polícrates, i a qui el rei persa Darios va perdonar la vida.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 101. ISBN 8481641618.
# Cèsar II Gonzaga

Cèsar II Gonzaga (Màntua, 1592 – Viena, 26 de febrer del 1632) fou primer duc de Guastalla, després de la mort del seu pare.

## Biografia

Ferran era fill del duc Ferran II Gonzaga i de la seva esposa Victòria Doria. El seu govern va durar poc, ja que va morir dos anys després que el seu pare. A canvi de la seva renúncia als drets successoris al Ducat de Màntua, va obtenir els feus de Suzzara i Reggiolo.
El 1612 es va casar amb Isabella Orsini (1598 - 1623), filla del duc Virginio Orsini de Bracciano i de Fulvia Peretti Damasceni. La parella va tenir dos fills:
* Ferran
* Vespasiano, que es va casar amb la comtessa María Inés Manrique de Lara i fou virrei de València.

## Referències

* Raviola, Blythe Alice. Corti e diplomazia nell'Europa del Seicento: Correggio e Ottavio Bolognesi. Universitas Studiorum, 2014, p. 57.
* ↑ Chiusole, Antonio. La genealogia delle case più illustri di tutto il mondo. Reurti, 1743, p. 582.

## Enllaços externs

* Dizionario Treccani, Cesare II Gonzaga
# Diables de Port

Els Diables de Port van néixer al barri de la Marina del Port a Barcelona el 1996, gràcies a l'impuls d'un grup de gent que havia participat en associacions semblants. La colla, emmarcada en el Centre Cultural del Port, fou batejada tres anys més tard, el 1999. En l'acte, hi van fer de padrins els Diables de Sants, i en foren testimonis el Drac Capellà d'Horta-Carmel i l'Skamot Diabòlic de l'Hospitalet de Llobregat.
Aquell mateix any es van crear la colla de diables infantil, amb el nom d'Espurnes del Port, i el grup de tabalers. Aquest grup de percussió acompanya les actuacions de totes dues colles i també fa sortides pel seu compte.
Els Diables de Port participen activament en la vida festiva de la Zona Franca de Barcelona, però han fet aparicions públiques a tota la ciutat i també a més indrets de Catalunya –com ara Lleida o Girona– i de les Illes. Fins i tot van anar a Sarajevo, en un acte per a commemorar els deu anys de germanor amb Barcelona, arran de la col·laboració catalana en la reconstrucció de la ciutat després de la guerra de Bòsnia.
L'associació és també l'encarregada dels Gegants de la Marina. Primer va recuperar les figures de la Quimeta i d'en Magí, dos gegants que no havien aparegut a les festes del barri des de molts anys enrere. Després s'hi van afegir els de Paco Candel, els capgrossos i el Campisdrak, el gegantó de la colla infantil. Les aparicions d'aquests gegants van acompanyades amb la música d'un grup de grallers propi.

## Referències

* ↑ «Diables, geganters i tabalers dels nostres barris». La Marina, 23-12-2013.
* ↑ «Diables de Port». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Diables del Barri Gòtic

Els Diables del Barri Gòtic és una colla de diables del barri Gòtic de Barcelona. Es van fundar l'any 1984, amb el nom de Diables de Sant Roc. En aquella època seguien el model del ball de diables clàssic, inspirat en els antics diablots de la processó de Corpus de Barcelona. Amb el pas del temps, els seus espectacles van anar evolucionant cap al correfoc i la demostració pirotècnica.
En algunes actuacions van acompanyats de les figures del bestiari de foc del barri, com ara la Víbria de Barcelona o l'Arpella del Barri Gòtic, i de vegades també fan espectacles conjunts amb el grup de Malabars de Foc del Barri Gòtic.
La música que acompanya els Diables del Barri Gòtic va a càrrec del grup de tabalers Percudium, que té un repertori de melodies pròpies molt ampli i sovint és sol·licitat per més colles de diables. Per a les actuacions, els Diables del Barri Gòtic fan servir una vestimenta d'inspiració medieval, amb predomini del negre i el morat. A més, porten unes banyes grosses, horitzontals i de color blanc. També van armats amb forques de cinc punxes i amb un ceptrot giratori que pot arribar a llançar cent petards.
Fan demostracions habitualment a les festes de Sant Roc del Barri Gòtic i a les de Santa Eulàlia. També participen activament en les de la Mercè, sobretot d'ençà que s'hi incorporà el correfoc unificat. Han fet sortides a moltes localitats de tot Catalunya, les Illes Balers, el País Valencià i Catalunya Nord, a més de les poblacions occitanes de Montsegur, Foix i l'Avelhanet.

## Referències

* 1 2 3 4 «Diables del Barri Gòtic». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Diables de la Barceloneta

La colla de Diables de la Barceloneta es va crear el setembre del 1982, fundada per membres del grup excursionista i del grup ecològic del barri i de la ràdio lliure La Gavina. L'any 1986, arran d'una crisi, la colla es va dividir en dues: l'una va passar a dir-se Colla Vella i l'altra, que va mantenir el nom, és la que continua activa avui.
La relació amb el barri ha estat sempre intensa, perquè la colla participa en molts actes que s'hi organitzen, com ara la festa major o la revetlla de Sant Joan, on celebren la Nit del Foc. En aquesta festa s'hi fa una tabalada, un correfoc, un pregó i l'encesa de les siluetes del sol i la lluna. Els Diables de la Barceloneta també omplen de foc i pólvora més celebracions tradicionals del calendari, amb la Nit d'Ànimes, la Nit de les Llufes i la Carnavalada.

## Referències

* ↑ «Diables de la Barceloneta». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Displàsia epifisària múltiple

La displàsia epifisària múltiple es una malaltia genètica degenerativa que afecta el creixement i la remodelació dels ossos. És considerada una malaltia rara per la seva baixa prevalença.
De moment no te cura i el seu tractament és pal·liatiu del dolor.
# Disposició de teclat

Una disposició de teclat és qualsevol forma d'arranjament mecànic, visual o funcional de les tecles, etiquetes o significats d'associacions (respectivament) d'un ordinador, una màquina d'escriure o qualsevol altre aparell tipogràfic.

## Teclats QWERTY

* Teclat IBM/Windows (disposició de teclat espanyola)
* Esc
* F1
* F2
* F3
* F4
* F5
* F6
* F7
* F8
* F9
* F10
* F11
* F12
* ª º   \
* ! 1   |
* " 2   @
* · 3   #
* $ 4   ~
* % 5   €
* & 6   ¬
* / 7
* ( 8
* ) 9
* = 0
* Tab ↹
* Q
* W
* E       €
* R
* T
* Y
* U
* I
* O
* P
* Bloq Maj
* A
* S
* D
* F
* G
* H
* J
* K
* L
* Ñ
* Ç        }
* Retorn ↲
* Maj ⇧
* Z
* X
* C
* V
* B
* N
* M
* _ -
* Maj ⇧
* Ctrl
* Win (Cmd)
* Alt
* Alt (Gr)
* Win (Cmd)
* Menú (Cmp)
* Ctrl
* ImpPnt PetSis
* Bloq Despl
* Pause Inter
* Insert
* Inicio
* Re Pág
* Supr
* Fi
* Av Pág
* Bloq Núm
* 7 Inici
* 8 ↑
* 9 RePág
* 4 ←
* 5
* 6 →
* 1 Fin
* 2 ↓
* 3 AvPág
* Intro
* 0 Ins
* . Supr

### Teclat polonès

El teclat de programadors polonès és un teclat QWERTY idèntic al teclat EUA estàndard. En aquest disseny de lletres poloneses s'accedeix en la mateixa forma que emprant dreceres de teclat, amb tecles de lletres llatines en combinació amb l' Alt de la dreta que actua com AltGr.
Combinacions de tecles per obtenir caràcters polonesos :
| Caps Lock | En combinació amb | Tecleig | Tecleig | Tecleig | Tecleig | Tecleig | Tecleig | Tecleig | Tecleig | Tecleig | Tecleig |
| Caps Lock | En combinació amb | A | C | E | L | N | O | S | Z | X | U |
| Off | right Alt | ą | ć | ę | ł | ń | ó | ś | ż | ź | € |
| Off | Shift & right Alt | Ą | Ć | Ę | Ł | Ń | Ó | Ś | Ż | Ź | |
| On | right Alt | Ą | Ć | Ę | Ł | Ń | Ó | Ś | Ż | Ź | € |
| On | Shift & right Alt | ą | ć | ę | ł | ń | ó | ś | ż | ź | |
| Nota: Al teclat de programadors polonès, l'Alt de la dreta actua com AltGr) ||||||||||||
# Dorotea Caterina de Birkenfeld-Bischweiler

Dorotea Caterina de Birkenfeld-Bischweiler va néixer a Bischwiller (Comtat d'Alsàcia, avui a França) el 3 de juliol de 1634 i va morir a Neunkirchen el 7 de desembre de 1715. Era una noble alemanya, filla de Cristià I de Birkenfeld (1598-1654) i de Magdalena Caterina de Wittelsbach (1607-1648).

## Matrimoni i fills

El 6 d'octubre de 1649 es va casar a Bischwiller amb el comte Joan Lluís de Nassau-Ottweiler (1625-1690), fill de Guillem Lluís de Nassau-Saarbrücken (1590-1640) i de la princesa Anna Amàlia de Baden-Durlach (1595-1651). D'aquest matrimoni en nasqueren:
* Cristià Lluís, nascut i mort el 1650.
* Frederic Lluís (1651-1728), casat amb Cristina d'Ahlefeldt (1659-1695).
* Anna Caterina (1653-1731), casada amb Joan Felip II de Salm-Dhaun (1645-1693).
* Walrad (1656-1705)
* Carles Sigfrid, nascut i mort el 1659.
* Lluís (1661-1699)
* Lluïsa (1662-1741)
* Maurici (1664-1666)

## Enllaços externs

* awt.ancestrylibrary.com
# Dirac

«Dirac» té aquests significats:
* Dirac (Charente), municipi al departament del Charente (regió de la Nova Aquitània, França)
* Paul Adrien Maurice Dirac (Bristol, Regne Unit, 1902 - Tallahassee, EUA, 1984), enginyer, matemàtic i professor britanico-suís
* Delta de Dirac, funció generalitzada
* Equació de Dirac, equació d'ones relativista de la mecànica quàntica formulada per Paul Dirac
* Fermió de Dirac, fermió que no és la seva pròpia antipartícula
* Pinta de Dirac, distribució temperada periòdica construïda a partir de deltes de Dirac
# Domèvre-sous-Montfort

Domèvre-sous-Montfort és un municipi francès, situat al departament dels Vosges i a la regió del Gran Est. L'any 2007 tenia 58 habitants.

## Demografia
### Població

El 2007 la població de fet de Domèvre-sous-Montfort era de 58 persones. Hi havia 22 famílies, de les quals 11 eren unipersonals (11 dones vivint soles i 11 dones vivint soles), 4 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 26 eren l'habitatge principal de la família i 4 eren segones residències. 29 eren cases i 1 era un apartament. Dels 26 habitatges principals, 24 estaven ocupats pels seus propietaris i 2 estaven llogats i ocupats pels llogaters; 2 tenien dues cambres, 2 en tenien tres, 5 en tenien quatre i 17 en tenien cinc o més. 17 habitatges disposaven pel capbaix d'una plaça de pàrquing. A 12 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Domèvre-sous-Montfort el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 38 persones, 26 eren actives i 12 eren inactives. De les 26 persones actives 25 estaven ocupades (14 homes i 11 dones) i 1 aturada (1 dona i 1 dona). De les 12 persones inactives 6 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de serveis i 2 d'empreses classificades com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Domèvre-sous-Montfort a l'INSEE.
* Évolution et structure de la population Fitxa amb el detall de dades de Domèvre-sous-Montfort a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Does This Look Infected?

Does This Look Infected? és el tercer àlbum d'estudi de Sum 41. Distribuït per Island Records, va ser gravat l'any 2002 als Avatar Studios de Nova York. Aquest disc conté un DVD de la banda
Es van extreure tres senzills (Still Waiting, The Hell Song i Over My Head)

## Llista de cançons

* "The Hell Song" - 3:18
* "Over My Head (Better Off Dead)" - 2:29
* "My Direction" - 2:02
* "Still Waiting" - 2:38
* "A.N.I.C." - 0:37
* "No Brains" - 2:46
* "All Messed Up" - 2:44
* "Mr. Amsterdam" - 2:56
* "Thanks for Nothing" - 3:04
* "Hyper-Insomnia-Para-Condrioid" - 2:32
* "Billy Spleen" - 2:32
* "Hooch" - 3:28
* "Reign in Pain (Heavy Metal Jamboree)" - 2:49 (Bonus Track)
* "WWVII Parts 1 & 2" - 5:09 (Bonus Track)

## Participació

* Deryck Whibley - Veu, Guitarra.
* Dave Baksh - Veu, Guitarra.
* Cone McCaslin - Baix, veu de fons.
* Steve Jocz - Bateria, veu de fons.
* El grup Plain for Pleasure participa en les cançons 13 i 14
# Districte de Strabane

El districte de Strabane (gaèlic irlandès Comhairle Ceantair an tSratha Báin; Ulster-Scots: Stràbane Destrìck Cooncil) és un dels districtes del comtat de Tyrone a Irlanda del Nord. La seu del consell es troba a la ciutat de Strabane. A part de Strabane inclou altres petites viles com Plumbridge, Newtownstewart, Donemana, Sion Mills i Castlederg. També inclou algunes àrees rurals: Glenmornan, Evish, Glebe, Artigarvan, Ballymagorry.
El Consell de Districte de Strabane es divideix en tres àrees electorals que escullen 16 membres: Derg, Glenelly i Mourne. A les últimes eleccions locals de 2011 els membres escollits pertanyien als partits: 8 Sinn Féin, 4 Partit Democràtic Unionista (DUP), 1 Social Democratic and Labour Party (SDLP), 1 Partit Unionista de l'Ulster (UUP) i 2 Independents Nationalistes. L'actual cap del consell és Thomas Kerrigan (DUP) i el vicepresident és Dan Kelly (SF)

## Resultats de les eleccions de 2005

| Partit | Partit | escons | canvi +/- |
| • | Sinn Féin | 8 | +1 |
| • | Partit Democràtic Unionista | 3 | = |
| • | Partit Unionista de l'Ulster | 2 | = |
| • | Social Democratic and Labour Party | 2 | -2 |
| • | Independent | 1 | +1 |

## Revisió de l'Administració Pública

En la revisió de l'Administració Pública (RPA), el consell s'ha d'unificar amb el consell del districte de Derry el 2011 per a formar un sol consell per a l'àrea ampliada amb un total de 1.303 km² i una població de 143.314 habitants. Les següents eleccions tindran lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 serien posposades fins a la introducció dels 11 nous consells en 2011.

## Referències

* ↑ «Snapshot: The magazine of Strabane District Council». Arxivat de l'original el 2012-03-27. [Consulta: 4 juny 2013].
* ↑ «Minister Foster announces decisions on Local Government Reform». DoE. Arxivat de l'original el 2011-02-18. [Consulta: 4 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008

## Enllaços externs

* Consell de districte de Strabane Arxivat 2015-02-05 a Wayback Machine.
# Districte de Strasbourg-Ville

El Districte de Strasbourg-Ville (alsacià Stroosburi-Stàdt) és un antic districte del departament francès del Baix Rin, a la regió del Gran Est. Comptava amb 10 cantons i 1 municipi. El cap del districte era la prefectura d'Estrasburg.
El 2015 es va fusionar amb el districte de Strasbourg-Campagne per crear el nou districte d'Estrasburg.

## Cantons

cantó d'Estrasburg-1 - cantó d'Estrasburg-2 - cantó d'Estrasburg-3 - cantó d'Estrasburg-4 - cantó d'Estrasburg-5 - cantó d'Estrasburg-6 - cantó d'Estrasburg-7 - cantó d'Estrasburg-8 - cantó d'Estrasburg-9 - cantó d'Estrasburg-10

## Vegeu també

* Cantons del Baix Rin
# Douglass (cràter marcià)

̣
Douglass és un cràter situat al quadrangle Thaumasia de Mart, localitzat a les coordenades 51.8° S de latitud i 70.6° O de longitud. Té un diàmetre de 94 km i deu el seu nom a Andrew E. Douglass. Aquesta designació va ser aprovada el 1973.

## Referències

* ↑ "Douglass (cràter marcià)". Gazetteer of Planetary Nomenclature. USGS Astrogeology Research Program. (anglès)